Ing tanggal 12 November, 1966 Patroli Tapel Wates Israèl nidek ranjau, kang mrejaya telu prajurit lan agawé tatu enem liyané. Israèl percaya yèn ranjau mau dipasang déning militan Fatah saka as-Samu. Minangka balesané, Israèl banjur ngluncuraké serangan wujud operasi militèr marang kutha iki, kang ngakibataké tiwasé limalas bala Yordania lan telu warga sipil Yordania; sèket papat bala liyané lan sangang puluh sipil tatu. Komandan wadyabala batalion para Israèl, Colonel Yoav Shaham, tiwas sajeroning operasi iki lan sepuluh prajurit liyané tatu.